钦定古今图书集成/明伦汇编/氏族典/第130卷 > 陈蟾
## 钦定古今图书集成/明伦汇编/氏族典/第130卷 > 陈蟾

按《浙江通志》：“蟾字怀明。父国华，南宁知府。部使者诬
奏其淹禁罪囚，律应死，蟾闻之，悲号不胜，迺诣登闻
鼓下，乞以身代。御史以闻，上佯怒试之，蟾辞色不变，
而执益坚，遂赦之。”

===陈致中===按《黄陂县志》：致中，字正吾，隐居桑田兰山间，足不入
城市。致中长子娶刘女，聋瞆痿蹶，女父母请别娶，致
中曰：“弃疾毁盟，伤信不仁，何以示我子孙？”迎归，父八
旬遇寇见执，致中突翼父，伤左股，得免。